MTC คาดผลงานครึ่งปีหลังดีกว่าครึ่งแรกปีนี้แนะซื้อเป้า 50 บ.
MTC คาดผลงานครึ่งปีหลังดีกว่าครึ่งแรกปีนี้แนะซื้อเป้า 50 บ.
27 ส.ค. 2561

บล.ไอร่า ระบุในบทวิเคราะห์วันนี้(27ส.ค.) ว่า บริษัท เมืองไทย แคปปิตอล จำกัด (มหาชน) หรือ MTC หลังผลประกอบการ ครึ่งแรกปี 61ของ MTC มีกำไรสุทธิ จำนวน 1,746 ล้านบาท คิดเป็น 48% ของประมาณการกำไรสุทธิทั้งปี
ขณะที่แนวโน้มครึ่งหลังปี 61 ผลประกอบการดีกว่าครึ่งแรกปี 61 จากสาขาที่เปิดใหม่ในช่วงครึ่งแรกปี 61 จำนวน 465 สาขา คิดเป็น 16% ของทั้งหมด 2,889 สาขา จะเริ่มรับรู้ได้เต็มไตรมาส และเข้าสู่ช่วง High Season ของสินเชื่อ เนื่องจากเป็นช่วงเทศกาลปีใหม่และเด็กนักเรียนเปิดเทอมทำให้ความต้องการสินเชื่อมีแนวโน้มสูงขึ้น
MTC อยู่ระหว่างปรับเปลี่ยนรูปแบบการทำสัญญาเพื่อลดปัญหาที่จะเกิดในอนาคต จากก่อนหน้ากลุ่มพิทักษ์สิทธิลูกหนี้ฟ้องร้อง MTC คิดดอกเบี้ยเกินกว่ากฎหมายกำหนดที่ 15% ต่อปี ต่อศาลแพ่งแบบกลุ่ม ปัจจุบันอยู่ระหว่างไต่สวนร้อง ว่าจะรับคำร้องให้ดำเนินคดีแบบกลุ่มหรือไม่ คาดทราบผลพ.ย.61 โดย MTC แยกออกเป็น 2 สัญญา คือ (1) สัญญาเงินกู้ คิดดอกเบี้ยได้ไม่เกิน 15% ต่อปี และ (2) นาโนไฟแนนซ์ คิดดอกเบี้ยได้ไม่เกิน 36%ต่อปี ทำให้ยังคงรักษาระดับ Yield ได้ที่ 23%